Απόφαση της Μεικτής Επιτροπής του ΕΟΧ

αριθ. 31/2000

της 31ης Μαρτίου 2000

για την τροποποίηση του παραρτήματος IV (ενέργεια) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο (εφεξής "η συμφωνία"), και ιδίως το άρθρο 98,

Εκτιμώντας τα ακόλουθα:

(1) Το παράρτημα IV της συμφωνίας τροποποιήθηκε από την απόφαση αριθ. 168/1999 της Μεικτής Επιτροπής του ΕΟΧ, της 26ης Νοεμβρίου 1999(1).

(2) Πρέπει να ενσωματωθεί στη συμφωνία η απόφαση 1999/280/ΕΚ του Συμβουλίου, της 22ας Απριλίου 1999, όσον αφορά κοινοτική διαδικασία πληροφόρησης και διαβούλευσης σχετικά με το κόστος εφοδιασμού με αργό πετρέλαιο και τις τιμές διάθεσης των πετρελαιοειδών στην κατανάλωση(2).

(3) Πρέπει να ενσωματωθεί στη συμφωνία η απόφαση 1999/566/ΕΚ της Επιτροπής, της 26ης Ιουλίου 1999, για την εφαρμογή της απόφασης 1999/280/ΕΚ του Συμβουλίου όσον αφορά κοινοτική διαδικασία πληροφόρησης και διαβούλευσης σχετικά με το κόστος εφοδιασμού με αργό πετρέλαιο και τις τιμές διάθεσης των πετρελαιοειδών στην κατανάλωση(3).

(4) Η απόφαση 1999/280/ΕΚ του Συμβουλίου, της 22ας Απριλίου 1999, καταργεί την οδηγία 76/491/ΕΟΚ του Συμβουλίου, της 4ης Μαΐου 1976, περί της κοινοτικής διαδικασίας ενημέρωσης και διαβούλευσης επί των τιμών του αργού πετρελαίου και των προϊόντων πετρελαίου εντός της Κοινότητας, η οποία είναι ενσωματωμένη στη συμφωνία και η οποία, κατά συνέπεια, πρέπει να διαγραφεί από τη συμφωνία.

(5) Η απόφαση 1999/566/ΕΚ της Επιτροπής καταργεί την απόφαση 77/190/ΕΟΚ της Επιτροπής, της 26ης Ιανουαρίου 1977, περί εφαρμογής της οδηγίας 76/491/ΕΟΚ του Συμβουλίου όσον αφορά την κοινοτική διαδικασία ενημέρωσης και διαβούλευσης επί των τιμών του αργού πετρελαίου και των προϊόντων πετρελαίου εντός της Κοινότητας, η οποία είναι ενσωματωμένη στη συμφωνία και η οποία, κατά συνέπεια, πρέπει να διαγραφεί από τη συμφωνία,

ΑΠΟΦΑΣΙΖΕΙ:

Άρθρο 1

Το κείμενο του σημείου 3 (οδηγία 76/491/ΕΟΚ του Συμβουλίου) του παραρτήματος IV της συμφωνίας αντικαθίσταται από τα ακόλουθα:

"399 D 0280: απόφαση 1999/280/ΕΚ του Συμβουλίου, της 22ας Απριλίου 1999, όσον αφορά την κοινοτική διαδικασία πληροφόρησης και διαβούλευσης σχετικά με το κόστος εφοδιασμού με αργό πετρέλαιο και τις τιμές διάθεσης των πετρελαιοειδών στην κατανάλωση (ΕΕ L 110 της 28.4.1999, σ. 8)."

Άρθρο 2

1. Το κείμενο του σημείου 3α (απόφαση 77/190/ΕΟΚ της Επιτροπής) του παραρτήματος IV της συμφωνίας, αντικαθίσταται από τα ακόλουθα:

"399 D 0566: απόφαση 1999/566/ΕΚ της Επιτροπής, της 26ης Ιουλίου 1999, για την εφαρμογή της απόφασης 1999/280/ΕΚ του Συμβουλίου όσον αφορά κοινοτική διαδικασία πληροφόρησης και διαβούλευσης σχετικά με το κόστος εφοδιασμού με αργό πετρέλαιο και τις τιμές διάθεσης των πετρελαιοειδών στην κατανάλωση (ΕΕ L 216 της 14.8.1999, σ. 8)."

2. Το προσάρτημα 1 του παραρτήματος IV της συμφωνίας διαγράφεται.

Άρθρο 3

Τα κείμενα των αποφάσεων 1999/280/ΕΚ του Συμβουλίου και 1999/566/ΕΚ της Επιτροπής στην ισλανδική και νορβηγική γλώσσα, τα οποία θα δημοσιευτούν στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 4

Η παρούσα απόφαση τίθεται σε ισχύ την 1η Απριλίου 2000, με την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 31 Μαρτίου 2000.

Για τη Μεικτή Επιτροπή του ΕΟΧ

F. Barbaso

Ο Πρόεδρος

(1) Δεν έχει δημοσιευθεί ακόμα στην Επίσημη Εφημερίδα.

(2) ΕΕ L 110 της 28.4.1999, σ. 8.

(3) ΕΕ L 216 της 14.8.1999, σ. 8.

(4) Δεν αναφέρονται συνταγματικές απαιτήσεις.